o izvajanju pooblastila, prenesenega na Komisijo na podlagi Uredbe (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (uredba EU o lesu)

Člen 15(1) uredbe EU o lesu določa, da se „[p]ooblastilo za sprejemanje delegiranih aktov iz člena 6(3), člena 8(7) in člena 14 [...] prenese na Komisijo za obdobje sedmih let z začetkom 2. decembra 2010“. Določa tudi, da se „[p]renos pooblastil [...] samodejno podaljša za enako obdobje“, tj. sedem let, „razen če Evropski parlament ali Svet pooblastilo prekliče v skladu s členom 16“ uredbe EU o lesu. Zato je bil prenos pooblastil nazadnje samodejno podaljšan za obdobje od 2. decembra 2017 do 1. decembra 2024.

V skladu s členom 6(3) uredbe EU o lesu „lahko Komisija [...] sprejema delegirane akte zvezi z nadaljnjimi ustreznimi merili ocenjevanja tveganja, ki bi lahko bila potrebna za dopolnitev tistih iz“ uredbe EU o lesu. Člen 8(7) uredbe EU o lesu omogoča sprejetje delegiranih aktov, ki dopolnjujejo postopkovna pravila glede priznanja nadzornih organizacij ali njihovega preklica, če to zahtevajo izkušnje. V skladu s členom 14 uredbe EU o lesu lahko Komisija „sprejema delegirane akte, ki spreminjajo in dopolnjujejo seznam lesa in lesnih proizvodov iz Priloge“ k uredbi EU o lesu.

Uredba EU o lesu je bila sprejeta decembra 2010 in je začela veljati 3. marca 2013. V tem obdobju je Komisija sprejela dva nezakonodajna akta. Prvi je Izvedbena uredba Komisije (EU) št. 607/2012 z dne 6. julija 2012 o podrobnih pravilih v zvezi s sistemom potrebne skrbnosti ter pogostostjo in vrsto pregledov nadzornih organizacij, ki je bila sprejeta v skladu s členom 18(2) uredbe EU o lesu ter s členoma 5 in 7 Sklepa 1999/468/ES o določitvi postopkov za uresničevanje Komisiji podeljenih izvedbenih pooblastil. Drugi je Delegirana uredba Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010, ki je bila sprejeta v skladu s členom 8(7) uredbe EU o lesu.

3.od trgovcev z lesom in lesnimi proizvodi, ki so že bili dani na trg EU, zahteva, da vodijo evidenco dobaviteljev in kupcev („obveznost sledljivosti“).

Uredba (EU) št. 995/2010 (v nadaljnjem besedilu: uredba EU o lesu ali Uredba) prepoveduje dajanje nezakonito pridobljenega lesa ali lesnih proizvodov iz takega lesa na trg. Uredba EU o lesu je del širokega niza ukrepov, uvedenih z akcijskim načrtom FLEGT, ki je celovit odziv EU na razširjen problem nezakonite sečnje in njen uničujoči vpliv na gozdove. Prispeva tudi k zmanjšanju emisij, ki so posledica krčenja in propadanja gozdov, k ohranjanju gozdov in trajnostnemu upravljanju z gozdovi ter k večanju zalog ogljika v gozdovih v državah v razvoju.

o izvajanju pooblastila, prenesenega na Komisijo na podlagi Uredbe (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (uredba EU o lesu)

Poleg tega člen 15(1) uredbe EU o lesu od Komisije zahteva, da „pripravi poročilo o pooblastilu najpozneje tri mesece pred koncem triletnega obdobja po začetku uporabe“ uredbe EU o lesu, in sicer 3. marca 2013. Komisija je to storila 18. februarja 2016.

Člen 15(1) se nanaša le na prvi rok za poročanje tri mesece pred koncem triletnega obdobja po datumu začetka uporabe (tj. decembra 2015), triletno obdobje poročanja pa ni usklajeno s sedemletnim obdobjem podaljšanja. Vendar je iz prakse poročanja o prenesenih pooblastilih, pa tudi zaradi uporabe nedoločnega člena „a“ v zvezi s triletnim obdobjem, mogoče sklepati, da se od Komisije pričakuje, da bo nato vsaka tri leta poročala o uporabi prenesenih pooblastil.

Na podlagi tega dogovora je Komisija 18. februarja 2019 predložila drugo poročilo v zvezi s prenosom pooblastil in je zdaj predložila to tretje poročilo.

3.IZVAJANJE POOBLASTILA

Komisija v tretjem obdobju po začetku uporabe uredbe EU o lesu do datuma sprejetja tega poročila ni izvajala svojih prenesenih pooblastil.

Komisija je preverila ustreznost uredbe EU o lesu in uredbe FLEGT, da bi ocenila njuno uspešnost, učinkovitost, ustreznost, skladnost in dodano vrednost EU. Rezultati preverjanja ustreznosti so bili vključeni v vzporedno študijo ocene učinka, da bi se opredelile in analizirale možnosti za dodatne regulativne in neregulativne ukrepe EU na strani povpraševanja, ki bi lahko povečali preglednost dobavne verige ter zmanjšali tveganje krčenja in degradacije gozdov, ki je povezano s proizvodi in blagom, danimi na trg EU.

Javno posvetovanje, ki se je začelo kot eden od več sklopov posvetovalnih dejavnosti za preverjanje ustreznosti, je potekalo od 3. septembra do 26. novembra 2020. Ključni cilji postopka posvetovanja so bili (i) potrditev obsega tega preverjanja ustreznosti, (ii) zbiranje dejanskih informacij o izvajanju uredbe EU o lesu in uredbe FLEGT od povezanih deležnikov, da bi dopolnili teoretične raziskave, izvedene v okviru podporne študije, in (iii) od deležnikov zahtevati, naj izrazijo svoja stališča o uspešnosti, učinkovitosti, ustreznosti, skladnosti in dodani vrednosti EU uredbe o lesu in uredbe FLEGT.

Rezultati preverjanja ustreznosti bodo predstavljeni v eni od dveh prilog k predlogu uredbe Evropskega parlamenta in Sveta o nekaterih zadevnih proizvodih in blagu, povezanih s krčenjem in degradacijo gozdov, ki naj bi bil sprejet v zadnjem četrtletju leta 2021.